**Zápis detí do materskej školy pre školský rok 2023/2024   
sa uskutoční:**  
 **od 15. mája do 19. mája 2023**

Na prihlásenie dieťaťa – budúceho škôlkara - na predprimárne vzdelávanie do našej materskej školy v školskom roku 2023/2024 je potrebné:

1. **Vyplniť ELEKTRONICKÚ PRIHLÁŠKU do MŠ uvedenú na našej webovej stránke školy** (túto možnosť odporúčame)**,** s prílohami:

* pri elektronickej prihláške vyplniť a podpísať tlačivo oboma zákonnými zástupcami – VYHLÁSENIE ZÁKONNÝCH ZÁSTUPCOV DIEŤAŤA O SPRÁVNOSTI A PRAVDIVOSTI ÚDAJOV UVEDENÝCH V ELEKTRONICKEJ PRIHLÁŠKE
* Priložiť **Potvrdenie o zdravotnej spôsobilosti dieťaťa od všeobecného lekára pre deti a dorast**

1. **pri vyplnení prihlášky v listinnej podobe (ak nebola odoslaná elektronická prihláška - stiahnuť si** do Vášho počítača **formulár** **Žiadosť o prijatie dieťaťa do materskej školy v školskom roku 2023/2024**

* Správne a dôsledne **vyplniť všetky požadované údaje a informácie v žiadosti**,  následne **vytlačiť a podpísať obidvoma zákonnými zástupcami**.
* Podpísanú žiadosť **spolu s Potvrdením o zdravotnej spôsobilosti dieťaťa** od všeobecného lekára pre deti a dorast, ktorého súčasťou je aj údaj o povinnom očkovaní **doručiť v čase od 15.5.2023 do 19.05.2023**  jedným z nasledujúcich spôsobov:
  + **zaslať**naskenovanú (ideálne vo formáte .pdf) ako prílohu e-mailu **na e-mailovú adresu:**  **sovicky25@gmail.com**
  + **zaslať** v originálnom  vyhotovení poštou **na adresu školy: Základná škola s materskou školou, Súľov-Hradná 64, 013 52 Súľov-Hradná**
  + **priniesť osobne od 15.5.2023 do 19.5.2023** v originálnom  vyhotovení. **Pre tento spôsob predkladania žiadosti stanovuje riaditeľ školy:**
    - **miesto predkladania žiadosti:**
      * Budova ZŠ  Súľov-Hradná 64
      * Budova EP MŠ Jablonové 118
      * Budova EP MŠ Súľov-Hradná 114
      * **v čase od 12:00 do 16:00 hodiny**

1. Ak ide o **dieťa so špeciálnymi výchovno-vzdelávacími potrebami,** zákonný zástupca predloží aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

**Informácie o povinnom predprimárnom vzdelávaní:**

o   **pre dieťa, ktoré dosiahne päť rokov veku do 31. augusta 2023** je  predprimárne vzdelávanie povinné  podľa § 28a ods. 1 zákona č. 245/2008 Z. z. o výchove a vzdelávaní (školský zákon)  
o   **pre dieťa, ktoré nedovŕši do 31. augusta 2022 vek 5 rokov** a zákonný zástupca**požiada o predčasné plnenie povinného predprimárneho vzdelávania**v školskom roku 2023/2024,  predloží so žiadosťou aj písomný súhlas CPPPaP,  
o   podľa § 59a ods. 1 zákona č. 245/2008 Z. z. o výchove a vzdelávaní (školský zákon) **povinné predprimárne vzdelávanie** bude dieťa plniť v obci, v ktorej má trvalý pobyt **v spádovej materskej škole**, ak zákonný zástupca pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na povinné predprimárne vzdelávanie.

Riaditeľ spádovej materskej školy je povinný **prednostne prijať** **na povinné predprimárne vzdelávanie deti s trvalým pobytom v obci.**  
   
Spádové materské školy pre prijímanie detí na **povinné predprimárne vzdelávanie**  budú určené nariadením Obce Súľov-Hradná a zverejnené na webovom sídle Obce Súľov-Hradná.

*O ďalšom postupe pri Prijímaní detí na predprimárne vzdelávanie v školskom roku 2023/2024, počas ktorého budeme uplatňovať Podmienky prijímania detí do materskej školy, Vás budeme informovať po prijatí a spracovaní všetkých Žiadostí o prijatie dieťaťa na predprimárne vzdelávanie v školskom roku 2023/2024.*